Document ID: 32006D0876

KOMISSION PÄÄTÖS,
tehty 30 päivänä marraskuuta 2006,
Bulgarian ja Romanian vuodeksi 2007 esittämien eräiden eläintautien ja TSE:iden hävittämis- ja valvontaohjelmien sekä zoonoosien torjuntaohjelmien hyväksymisestä ja päätöksen 2006/687/EY muuttamisesta
(tiedoksiannettu numerolla K(2006) 5702)
(2006/876/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Bulgarian ja Romanian liittymissopimuksen ja erityisesti sen 4 artiklan 3 kohdan,
ottaa huomioon Bulgarian ja Romanian liittymisasiakirjan ja erityisesti sen 42 artiklan,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 24 artiklan 5 ja 6 kohdan, 29 artiklan ja 32 artiklan,
sekä katsoo seuraavaa:
(1)
Päätöksessä 90/424/ETY säädetään, että yhteisö voi osallistua eläintautien hävittämisen ja valvonnan sekä zoonoosien torjumiseksi tehtävien tarkastusten rahoitukseen.
(2)
Tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 999/2001 (2) säädetään vuotuisista ohjelmista naudoissa, lampaissa ja vuohissa esiintyvien tarttuvien spongiformisten enkefalopatioiden TSE:iden hävittämistä ja valvontaa varten.
(3)
Bulgarian ja Romanian liittymisen johdosta on aiheellista säätää yhteisön rahoitusosuudesta, joka myönnetään eräiden eläintautien ja TSE:iden hävittämiseksi ja valvomiseksi sekä zoonoosien torjumiseksi tarkoitetuille Bulgarian ja Romanian vuodeksi 2007 esittämille ohjelmille.
(4)
Bulgaria ja Romania ovat toimittaneet ohjelmat eräiden eläintautien ja TSE:iden hävittämiseksi ja valvomiseksi sekä zoonoosien torjumiseksi alueellaan.
(5)
Ohjelmien tarkastelu on osoittanut, että ne täyttävät yhteisön asiaa koskevan eläinlainsäädännön ja erityisesti asianomaisten tautien hävittämiseen liittyvät yhteisön vaatimukset tiettyjen eläintautien hävittämis- ja valvontatoimiin sovellettavista yhteisön perusteista 27 päivänä marraskuuta 1990 tehdyn neuvoston päätöksen 90/638/ETY (3) mukaisesti.
(6)
Kun otetaan huomioon näiden ohjelmien merkitys yhteisön tavoitteiden saavuttamiselle eläinten terveyden ja kansanterveyden alalla samoin kuin TSE-ohjelmien pakollinen soveltaminen kaikissa jäsenvaltioissa, on asianmukaista vahvistaa yhteisön rahoitusosuuden määrä, jotta korvataan Bulgarialle ja Romanialle tässä päätöksessä tarkoitetuista toimenpiteistä aiheutuneet kustannukset kullekin ohjelmalla asetettuun enimmäismäärään asti.
(7)
Klassisen sikaruton esiintyminen Romanian sikatiloilla on erityisen vakava uhka muille yhteisön sikatiloille. Sen vuoksi yhteisön rahoitusosuus sikojen rokottamiseksi tarvittavan elävän heikennetyn rokotteen ostoa varten olisi vahvistettava 100 prosentiksi kustannuksista.
(8)
Hallinnon parantamiseksi, yhteisön varojen käytön tehostamiseksi ja avoimuuden lisäämiseksi on lisäksi tarpeen vahvistaa Bulgarialle ja Romanialle tarvittaessa kunkin ohjelman osalta korvattavat enimmäismäärät tietyistä kuluista kuten testeistä, rokotteista ja omistajille eläinten teurastamisesta tai lopettamisesta aiheutuneiden menetysten korvaamisesta.
(9)
Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (4) nojalla eläintautien hävittämis- ja valvontaohjelmat rahoitetaan Euroopan maatalouden tukirahastosta. Varainhoidon valvonnan osalta sovelletaan mainitun asetuksen 9, 36 ja 37 artiklaa.
(10)
Yhteisön rahoitusosuus myönnetään, jos suunnitellut toimet toteutetaan tehokkaasti ja toimivaltaiset viranomaiset toimittavat kaikki tarvittavat tiedot tässä päätöksessä säädetyissä määräajoissa.
(11)
Asetuksen (EY) N:o 1290/2005 mukaisesti kustannusten muuntamisessa käytettävä kurssi on Euroopan keskuspankin viimeksi asettama kurssi, joka oli voimassa ennen sen kuukauden ensimmäistä päivää, jona Bulgaria tai Romania jätti hakemuksen, ja kustannukset ilmaistaan euroina.
(12)
Tiettyjen ohjelmien hyväksyminen ei estä komissiota tekemästä tieteellisten lausuntojen perusteella päätöstä kyseisten tautien hävittämistä koskevista säännöistä.
(13)
Luetteloon, joka on vahvistettu yhteisön rahoitukseen vuonna 2007 oikeutetuista tiettyjen eläintautien hävittämis- ja valvontaohjelmista, zoonoosien torjuntaohjelmista, TSE:iden valvontaohjelmista sekä BSE:n ja scrapien hävittämisohjelmista 12 päivänä lokakuuta 2006 tehdyssä komission päätöksessä 2006/687/EY (5), olisi lisättävä Bulgaria ja Romania.
(14)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
I LUKU
RAIVOTAUTI
1 artikla
1. Hyväksytään Bulgarian ja Romanian esittämät raivotaudin hävittämisohjelma 1 päivän tammikuuta 2007 ja 31 päivän joulukuuta 2007 väliseksi ajaksi.
2. Yhteisön rahoitusosuudeksi vahvistetaan 50 prosenttia kustannuksista, joita kullekin 1 kohdassa tarkoitetulle jäsenvaltiolle aiheutuu laboratoriotesteistä sekä rokotteiden ja syöttien ostamisesta ja jakamisesta 1 kohdassa tarkoitetun ohjelman osana, ja rahoitusosuuden enimmäismäärä on
a)
830 000 euroa Bulgarian osalta;
b)
800 000 euroa Romanian osalta.
3. Jäsenvaltioille korvattavat 1 kohdassa tarkoitetuista ohjelmista syntyvät kustannukset eivät saa ylittää 0,5:tä euroa rokoteannosta kohti 2 kohdassa tarkoitettujen ohjelmien osalta.
II LUKU
KLASSINEN SIKARUTTO
2 artikla
1. Hyväksytään Bulgarian ja Romanian esittämät ohjelmat klassisen sikaruton valvomiseksi ja seuraamiseksi 1 päivän tammikuuta 2007 ja 31 päivän joulukuuta 2007 väliseksi ajaksi.
2. Yhteisön rahoitusosuudeksi vahvistetaan 50 prosenttia kustannuksista, joita kullekin 1 kohdassa tarkoitetulle jäsenvaltiolle aiheutuu kotieläimenä pidettyjen sikojen ja villisikojen virologisista ja serologisista testeistä, villisikojen rokotuksista, rokotteiden ja syöttien ostamisesta ja levittämisestä sekä kotieläimenä pidettyjen sikojen rokotuksista, ja rahoitusosuuden enimmäismäärä on 100 prosenttia kustannuksista, joita Romanialle aiheutuu sikojen rokottamisesta elävällä heikennetyllä rokotteella, ja se ei saa ylittää seuraavia enimmäismääriä:
a)
425 000 euroa Bulgarian osalta;
b)
5 250 000 euroa Romanian osalta.
3. Korvattavat, 1 kohdassa tarkoitetuista ohjelmista syntyvät kustannukset eivät saa ylittää seuraavia enimmäismääriä:
a)
ELISA-testi:
2,5 euroa testiä kohti
b)
rokoteannoksen osto: villisian rokotus
0,5 euroa annosta kohti
c)
rokoteannoksen osto: sikojen rokotus elävällä heikennetyllä rokotteella
0,30 euroa annosta kohti.
III LUKU
ZOONOOTTINEN SALMONELLA JALOSTUKSEEN TARKOITETUSSA SIIPIKARJASSA
3 artikla
1. Hyväksytään Bulgarian ja Romanian esittämät jalostukseen tarkoitetussa siipikarjassa esiintyvää salmonellaa koskevat torjuntaohjelmat 1 päivän tammikuuta 2007 ja 31 päivän joulukuuta 2007 väliseksi ajaksi.
2. Yhteisön rahoitusosuudeksi vahvistetaan 50 prosenttia kustannuksista, joita kullekin 1 kohdassa tarkoitetulle jäsenvaltiolle aiheutuu bakteriologisista testeistä, omistajille ohjelman mukaisesta lintujen lopettamisesta ja munien hävittämisestä aiheutuneiden menetysten korvaamisesta sekä rokotteiden ostamisesta, ja rahoitusosuuden enimmäismäärä on
a)
508 000 euroa Bulgarian osalta;
b)
215 000 euroa Romanian osalta.
3. Bulgarialle ja Romanialle korvattavat, 1 kohdassa tarkoitetuista ohjelmista syntyvät kustannukset eivät saa ylittää seuraavia enimmäismääriä:
a)
:
bakteriologinen testi
:
5,0 euroa testiä kohti
b)
:
rokoteannoksen osto
:
0,05 euroa annosta kohti.
4. Eläinten lopettamisesta maksettaviin korvauksiin liittyvät tukikelpoiset kustannukset rajoitetaan 5 kohdassa säädetyllä tavalla.
5. Jäsenvaltioille maksettava keskimääräinen korvaus lasketaan jäsenvaltiossa lopetettujen eläinten määrän perusteella, ja jalostukseen tarkoitetun siipikarjan osalta se on enintään 2,5 euroa lintua kohti.
IV LUKU
SIIPIKARJASSA JA LUONNONVARAISISSA LINNUISSA ESIINTYVÄÄ LINTUINFLUENSSAA KOSKEVAT TUTKIMUSOHJELMAT
4 artikla
1. Hyväksytään Bulgarian ja Romanian esittämät jalostukseen tarkoitetussa siipikarjassa ja luonnonvaraisissa linnuissa esiintyvää lintuinfluenssaa koskevat torjuntaohjelmat 1 päivän tammikuuta 2007 ja 31 päivän joulukuuta 2007 väliseksi ajaksi.
2. Yhteisön rahoitusosuudeksi vahvistetaan 50 prosenttia kustannuksista, joita kullekin jäsenvaltiolle aiheutuu näytteiden analysoinnista, ja rahoitusosuuden enimmäismäärä on
a)
23 000 euroa Bulgarian osalta;
b)
105 000 euroa Romanian osalta.
3. Bulgarialle ja Romanialle korvattavat, ohjelmiin kuuluvista testeistä syntyvät kustannukset eivät saa ylittää seuraavia enimmäismääriä:
a)
:
ELISA-testi
:
1 euroa testiä kohti
b)
:
agar gel -immunodiffuusiokoe
:
1,2 euroa testiä kohti
c)
:
H5-/H7-alatyyppien HI-testi
:
12 euroa testiä kohti
d)
:
viruseristystesti
:
30 euroa testiä kohti
e)
:
PCR-testi
:
15 euroa testiä kohti.
V LUKU
TARTTUVIEN SPONGIFORMISTEN ENKEFALOPATIOIDEN SEURANTA
5 artikla
1. Hyväksytään Romanian esittämä tarttuvien spongiformisten enkefalopatioiden (TSE:iden) valvontaohjelma 1 päivän tammikuuta 2007 ja 31 päivän joulukuuta 2007 väliseksi ajaksi.
2. Yhteisön rahoitusosuudeksi vahvistetaan 100 prosenttia kustannuksista, joita Romanialle aiheutuu 1 kohdassa tarkoitetun ohjelman täytäntöönpanosta, ja rahoitusosuuden enimmäismäärä on 2 370 000 euroa.
3. Yhteisön rahoitusosuus 1 kohdassa tarkoitettuihin ohjelmiin myönnetään suoritettuja testejä varten, ja rahoitusosuuden enimmäismäärä on
a)
6 euroa testiä kohti, kun on kyse asetuksen (EY) N:o 999/2001 liitteessä III tarkoitetuille naudoille tehtävistä testeistä;
b)
30 euroa testiä kohti, kun on kyse asetuksen (EY) N:o 999/2001 liitteessä III tarkoitetuille lampaille ja vuohille tehtävistä testeistä;
c)
50 euroa testiä kohti, kun on kyse asetuksen (EY) N:o 999/2001 liitteessä III tarkoitetuille hirvieläimille tehtävistä testeistä;
d)
145 euroa testiä kohti, kun on kyse erottelevista primaarisista molekyylitesteistä, joihin viitataan asetuksen (EY) N:o 999/2001 liitteessä X olevan C luvun 3.2 kohdan c alakohdan i alakohdassa.
VI LUKU
SCRAPIEN HÄVITTÄMINEN
6 artikla
1. Hyväksytään Romanian esittämä scrapien torjuntaohjelma 1 päivän tammikuuta 2007 ja 31 päivän joulukuuta 2007 väliseksi ajaksi.
2. Yhteisön rahoitusosuus 1 kohdassa tarkoitetuille scrapien hävittämisohjelmille on 50 prosenttia kustannuksista, jotka ovat aiheutuneet Romanialle hävittämisohjelman mukaisesti lopetettujen ja hävitettyjen eläinten omistajille eläinten arvosta maksetuista korvauksista, enimmäismäärän ollessa 100 euroa eläintä kohti, ja 50 prosenttia kustannuksista, jotka ovat aiheutuneet genotyypityksestä, enimmäismäärän ollessa 10 euroa genotyyppitestiä kohti, ja rahoitusosuuden enimmäismäärä on 980 000 euroa.
VII LUKU
YLEISET SÄÄNNÖKSET JA LOPPUSÄÄNNÖKSET
7 artikla
Bulgarian ja Romanian yhteisön rahoitusosuuden myöntämistä varten esittämät kustannukset ilmaistaan euroina ja niihin ei saa sisältyä arvonlisäveroa eikä muita veroja.
8 artikla
Kustannusten muuntamisessa käytettävä kurssi on Euroopan keskuspankin asettama kurssi, joka oli voimassa ennen sen kuukauden ensimmäistä päivää, jona Bulgaria tai Romania jätti hakemuksen.
9 artikla
1. Yhteisön rahoitusosuus 1-6 artiklassa tarkoitetuille ohjelmille myönnetään sillä edellytyksellä, että Bulgaria ja Romania panevat ohjelmat täytäntöön yhteisön lainsäädännön asiaa koskevien säännösten, myös kilpailusääntöjä ja julkisia hankintoja koskevien sääntöjen mukaisesti, ja edellyttäen, että a-f alakohdassa säädetyt edellytykset täyttyvät:
a)
asianomainen jäsenvaltio saattaa 1 päivään tammikuuta 2007 mennessä voimaan ohjelman täytäntöönpanon edellyttämät lait, asetukset ja hallinnolliset määräykset;
b)
jäsenvaltio toimittaa ohjelmasta alustavan teknisen ja rahoitusarvion viimeistään 1 päivänä kesäkuuta 2007 neuvoston päätöksen 90/424/ETY 24 artiklan 7 kohdan mukaisesti;
c)
jäsenvaltio toimittaa 1-3 artiklassa tarkoitettujen ohjelmien osalta niiden kuuden ensimmäisen kuukauden kattamalta ajalta väliraportin neljän viikon kuluessa raportin kattaman täytäntöönpanokauden päättymisestä;
d)
Bulgaria ja Romania antavat komissiolle raportin 4 artiklassa tarkoitettuihin ohjelmiin liittyvien tutkimusten yhteydessä siipikarjan ja luonnonvaraisten lintujen valvonnassa havaituista myönteisestä ja kielteisistä tuloksista kolmen kuukauden välein seuraavan kuukauden loppuun mennessä;
e)
jäsenvaltio toimittaa 5 ja 6 artiklassa tarkoitettujen ohjelmien osalta komissiolle kuukausittain kertomuksen TSE-valvontaohjelman edistymisestä ja Romanian maksamista kustannuksista; raportti on toimitettava neljän viikon kuluessa sen kattaman kuukauden päättymisestä;
f)
jäsenvaltio toimittaa ohjelman teknisestä toteuttamisesta viimeistään 1 päivänä kesäkuuta 2008 loppuraportin, jonka mukana on oltava tositteet 1 päivänä tammikuuta ja 31 päivän joulukuuta 2007 välisenä aikana Bulgarian ja Romanian maksamista kustannuksista ja saaduista tuloksista;
g)
edellä d ja e alakohdassa tarkoitettuja Bulgarian ja Romanian maksamia kustannuksia koskevat tarkat tiedot on esitettävä liitteessä I ja II annettua taulukkoa vastaavassa muodossa;
h)
jäsenvaltio panee ohjelman tehokkaasti täytäntöön;
i)
jäsenvaltio ei ole hakenut, eikä hae muuta yhteisön tukea näille toimenpiteille.
2. Jos asianomainen jäsenvaltio ei noudata 1 kohdan säännöksiä, komissio vähentää yhteisön rahoitusosuutta ottaen huomioon rikkomisen luonteen ja vakavuuden ja yhteisölle aiheutuneet taloudelliset tappiot.
10 artikla
Korvataan päätöksen 2006/687/EY liitteet tämän päätöksen liitteellä III.
11 artikla
Tätä päätöstä sovelletaan edellyttäen, että Bulgarian ja Romanian liittymissopimus tulee voimaan, ja tällöin liittymissopimuksen voimaantulopäivästä.
12 artikla
Tämä päätös on osoitettu kaikille jäsenvaltioille.
Tehty Brysselissä 30 päivänä marraskuuta 2006.

Labels: 4
0
6
18
15